Diari Oficial de la Generalitat Valenciana


Sumari del DOGV 8084, del 14-07-2017 (2017/6423)

RESOLUCIÓ de 5 de juliol 2017, de la Direcció General d'Obres Públiques, Transport i Mobilitat, per la qual s'autoritza a prendre servei a les persones titulars d'autoritzacions de taxi dels municipis d'Alcalà de Xivert, Cabanes, la Pobla Tornesa, les Coves de Vinromà, Orpesa, la Sierra Engarcerán, Torreblanca i Vall d'Alba a l'aeroport de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8084

Data del DOGV
:   14-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/6423


Data del document
:   05-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * taxi

RESOLUCIÓ de 5 de juliol 2017, de la Direcció General d'Obres Públiques, Transport i Mobilitat, per la qual s'autoritza a prendre servei a les persones titulars d'autoritzacions de taxi dels municipis d'Alcalà de Xivert, Cabanes, la Pobla Tornesa, les Coves de Vinromà, Orpesa, la Sierra Engarcerán, Torreblanca i Vall d'Alba a l'aeroport de Castelló. [2017/6423]  
L'article 44.3 de la Llei 6 2011/ d'1 d'abril, de la Generalitat, de Mobilitat de la Comunitat Valenciana, estableix que per raons d'interés públic, amb un informe previ dels ajuntaments afectats, de les associacions representatives i d'associacions de consumidors i usuaris, la Generalitat podrà fixar les condicions específiques en què les autoritzacions residenciades en una determinada àrea funcional puguen prendre servei en altres àrees funcionals.   
L'aeroport de Castelló es troba situat entre els termes municipals de Vilanova d'Alcolea i Benlloch. El nombre de passatgers que utilitzen l'aeroport s'ha vist incrementat recentment i, hi ha previsions, que en el futur continue augmentant l'afluència de viatgers.  
  
Per aquesta raó es va dictar una Resolució d'11 d'abril de 2017 de la Direcció General d'Obres Públiques, Transport i Mobilitat, per la qual es va autoritzar a prendre servei als titulars d'autoritzacions de taxi de Torreblanca, Cabanes, Orpesa i la Pobla Tornesa en l'aeroport de Castelló.  
Per diversos municipis s'ha sol·licitat a aquesta Administració que també es permeta als titulars d'autoritzacions de taxi de les localitats d'Alcalà de Xivert, les Coves de Vinromà, Sierra Engarcerán i Vall d'Alba, que puguen prestar servei en l'aeroport de Castelló. A l'efecte de garantir una oferta de servei de taxi adequada a la demanda d'aquest mitjà de transport, per la situació geogràfica del recinte de l'aeroport de Castelló, es considera oportú permetre que, a més dels titulars d'autoritzacions de taxi de Torreblanca, Cabanes, Orpesa i la Pobla Tornesa, puguen també prendre servei en l'esmentat aeroport els titulars d'autoritzacions de taxi de les localitats d'Alcalà de Xivert, les Coves de Vinromà, Sierra Engarcerán i Vall d'Alba.  
Per això, després de la realització dels tràmits establits en l'article 44.3 citat anteriorment i d'acord amb el que disposa l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria de Vivenda, Obres Públiques i Vertebració del Territori, s'adopta la resolució següent:  
  
  
Primer  
S'autoritza els titulars d'autoritzacions de taxi residenciades en els municipis d'Alcalà de Xivert, Cabanes, la Pobla Tornesa, les Coves de Vinromà, Orpesa, Sierra Engarcerán, Torreblanca i Vall d'Alba perquè puguen prendre servei en l'aeroport de Castelló.  
  
Segon  
L'autorització no suposa alteració de l'adscripció de les dites autoritzacions a l'àmbit funcional que els corresponga ni de les tarifes que han d'aplicar.  
  
Tercer  
Es deixa sense efecte la resolució d'11 d'abril de 2017, de la Direcció General d'Obres Públiques, Transport i Mobilitat, per la qual s'autoritza als titulars de les autoritzacions de taxi de Torreblanca, Cabanes, Orpesa i la Pobla Tornesa a prendre servei en l'aeroport de Castelló. (DOGV 12.05.2017).  
  
Quart  
La present resolució produirà efectes a partir del dia que es publique en el Diari Oficial de la Generalitat Valenciana  
  
València, 5 de juliol de 2017. El director general d'Obres Públiques, Transport i Mobilitat: Carlos Domingo Soler.